hotchpotch/miracl-hf-unified huggingface dataset:
Sejil (ohjus)
Sejil ("Sajjil", "Sajil", "Sejjil", "Ashoura") on iranilainen strateginen maasta-maahan tyypin keskimatkan ohjus (IRBM). Ohjus kantaa noin 2000 kilometriä. Sejil on kaksivaiheinen ja käyttää kiinteää polttoainetta.
Ohjus on noin 17.5 m pitkä, ja läpimitaltaan 1.25 m. Ohjuksessa voidaan näyttää 500–1000 kg taistelukärkiä. Siinä arvellaan käytettävän HE-taistelukärkiä kunnes Iranilla on ydinase. Testilaukaisu on havaittu vuonna 2008 ja se kantoi 800 km. Nykyisin kantomatkaksi arvoidaan 2000 km, ja jos Iran kehittää kevyemmän ohjusmateriaalin, se voi lentää 2400 km.
Kiinteäpolttoaineisen ohjuksen laukaisuvalmistelut ovat helpompia ja lyhyempiä kuin nestemäistä polttoainetta käyttävän ohjuksen. Kiinteäpolttoaineista ohjusta ei tarvitse tankata. Näin ohjus voidaan laukaista nopeasti, ennen kuin vihollinen ehtii etsiä ja tuhota liikuteltavan laukaisualustan. Siksi ydinasevallat käyttävät ohjuksissaan useimmiten kiinteää polttoainetta. Iranin Sejil on nopea lentämään ja tarkempi kuin maan nestemäistä polttoaineitta käyttävät ohjukset..
Israelilaisen asiantuntija Uzi Rubinin kiinteäpolttoaineinen mukaan ohjus on iranilaisten itsensä kehittämä, eikä ole minkään venäläisen, pohjoiskorealaisen, kiinalaisen tai pakistanilaisen ohjuksen kopio. Tällöin Sejil-ohjus on merkittävä harppaus Iranin ohjusten kehittelyssä..
Ennen Sejiliä Iranilla oli kiinteäpolttoaineisissa vain noin 190 kilometriä kantava lyhyen matkan Fateh-110-ohjus, joka saattaa perustua alkujaan pidemmän kantaman kiinalaiseen DF-11A-ohjukseen. Sejil kuuluu noin 1900 km kantomatkansa puolesta samaan luokkaan kuin Shahab-3 ja Ghadr. Ghadr-110 on Shahab-johdannainen, jonka ylempi vaihe on kiinteäpolttoaineinen. Myös Shahab-3:n ylempi vaihe on nykyään kiinteäpolttoaineinen.
Garry Birtles
Garry Birtles (27. heinäkuuta 1956, Nottingham, Englanti) on englantilainen entinen jalkapalloilija ja jalkapallovalmentaja. Hän on tullut tunnetuksi epäonnistumisestaan Manchester Unitedissa.
Rakas vaimo, armas anoppi
Rakas vaimo, armas anoppi on Heikki Luoman kirjoittama itsenäinen jatko-osa näytelmälle Akkaralli, ja se sai ensiesityksensä vuonna 1996.
Komedia alkaa Veijon ja tämän nuorikon hääyöstä ja seuraa pariskunnan ja uunituoreen anopin yhteiselämän alkua parin viikon ajan. Pakkaa sekoittavat vielä naapurin emäntä ja paikalle saapuva avioliittoneuvoja, tuttu hahmo myös Akkarallista.
Painin Aasian-mestaruuskilpailut
Painin Aasian-mestaruuskilpailut järjestää vuosittain Aasian painiliitto (AAWC). Ensimmäisen kerran Aasian mestaruuksista painittiin vuonna 1979, jolloin vain vapaapaini oli ohjelmassa. Vuonna 1981 mukaan tuli kreikkalais-roomalainen paini ja vuonna 1996 naispaini.
Aasian-mestaruuskilpailut järjestettiin epäsäännöllisesti aina vuoteen 2003 asti, minkä jälkeen kisat on järjestetty vuosittain. Naispainin mukaantulon jälkeen kaikissa kolmessa painityylissä on kilpailtu samassa tapahtumassa samalla paikkakunnalla, poikkeuksena vuodet 1997, 2000 ja 2004.
Maanosaa ovat vapaapainissa hallinneet lähes suvereenisti Iranin edustajat, mutta kreikkalais-roomalaisessa painissa Iranin kanssa ovat tasapäisesti kilpaileet Kazakstan ja Etelä-Korea. Naispainissa kisojen mitalitaulukon on aina vienyt joko Kiina tai yleensä Japani.
Etapit 12–21 Italian ympäriajossa 2009
Italian ympäriajon 2009 etappien 12–21 tulokset:
Brigitte Wolf
Brigitte Wolf (s. 7. toukokuuta 1967) on entinen sveitsiläinen suunnistaja. Aktiiviurallaan hän edusti suomalaista OK 77:ää.
Grimtadin MM-kilpailuissa 1997 Wolf voitti pronssia viestistä joukkuetovereinaan Marie-Luce Romanens, Vroni König ja Sabrina Meister. EM-kilpailuissa Truskavetsissa 2000 hän voitti normaalimatkalta hopeaa. Sümegin EM-kilpailuissa 2002 hän voitti keskimatkalta ja viestistä hopeaa.
Rapperwil-Jonan MM-kilpailuissa 2003 Wolf voitti viestistä kultaa ja pitkältä matkalta pronssia. Viestissä hänen kanssaan suunnistivat Vroni König-Salmi ja Simone Luder.
Bundesverdienstkreuz
Bundesverdienstkreuz (virallisesti "Verdienstorden der Bundesrepublik Deutschland") on ainoa yleinen Saksan valtion jakama kunniamerkki. Sitä on jaettu vuodesta 1951 ja joka vuosi 3 000–5 200 henkilö saa kunniamerkin.
Mitalista on olemassa kahdeksan tasoa, joista matalin on "Verdienstmedaille" (”Kunniamitali”). Kunniamerkin myöntää yleensä ministeri, aluejohtaja tai pormestari. Liittopresidentti myöntää mitalin harvoissa tapauksissa joko Saksan yhtenäisyyden tai Kansainvälisenä vapaaehtoistoiminnan päivänä. Mitalin voi myöntää sekä saksalaiselle että ulkomaalaiselle henkilölle, ja sitä on jaettu tähän mennessä noin 240 000 kappaletta.
Turku-Pesis
Turku-Pesis on turkulainen pesäpalloseura ja se pelaa miesten sekä naisten suomensarjaa.
Seura on perustettu vuonna 1949 ja se on voittanut naisten SM-kultaa vuonna 1982 ja pronssia kaudella 1981. Turku-Pesiksen alkuperäinen nimi oli Lännen Pallo. Nimenvaihdos tapahtui vuonna 1990.
Seura perustettiin nimellä Lännen Pallo vuonna 1949. Pesäpallotoiminta alkoi seuran osalta kolmanneksi korkeimmalla sarjatasolla vuonna 1950. Miesjoukkueet pelasivat sarjaa vaihtelevasti vuoteen 1964 asti. Vuonna 1965 LäPa:n naisjoukkue nousi Suomen Mestaruussarjaan.
Naisjoukkue pelasikin SM-sarjassa yhtäjaksoisesti aina vuoteen 1986 asti. Tuona aikana joukkue saavutti SM-kultaa vuonna 1982 ja SM-pronssia 1981. Mestaruusjoukkueessa pelasivat Sirpa Helin, Marjo Hellström, Minna Hämäläinen (nyk.Lamppu), Ritva Laine (nyk. Rekola), Jaana Lindqvist, Merja Raikko (nyk. Keskinen), Teija Räsänen (nyk. Penger), Kirsti Sinisalo (nyk. Juhala), Riitta Tuomi (nyk. Valtamäki), Seija Uusitalo (nyk. Korkeamäki), Minna Varjonen, Tuula Raittila (nyk. Puikkonen), pelinjohtaja ja valmentaja Simo Lehtonen, joukkueenjohtaja Matti Vaininen. Kaudeksi 1987 Lännen Pallo putosi toiseksi korkeimmalle sarjatasolle.
Vuoden tulokas:Turku-Pesiksen tilastoja (UrheiluSuomi.com)
Kellokosken sairaala
Kellokosken sairaala on Tuusulassa sijaitseva HUS:in Hyvinkään sairaanhoitoalueen psykiatrinen sairaala, jossa on erikoissairaanhoitoa sairaalassa ja avohoitoyksiköissä.
Sairaalan tehtäviin kuuluu psyykkisistä häiriöistä kärsivien potilaiden tilanteen kohentaminen ja sairauteen liittyvän kärsimyksen ja haitan vähentäminen. Siellä on oikeuspsykiatristen ja vaikeahoitoisten potilaiden hoitoa, skitsofrenian kuntoutusta ja vaikeasti oireilevien lasten ja nuorten hoitoa.
Sairaalassa tehdään myös tutkimustoimintaa.
Kellokosken sairaalaa ollaan lakkauttamassa, minkä estämiseksi on perustettu kansanliike. HUS:in hallitus päätti marraskuussa 2015 aloittaa valmistelut sairaalan tiloista luopumiseksi. Aiemmin esillä olleesta vuoden 2019 aikarajasta luovuttiin. Päätöstä perusteltiin koko maata koskevalla linjauksella, jossa laitospaikkoja puretaan ja avohoitoa kehitetään.
Sairaalan alueella on museo, joka on avoinna kesäaikaan.
Tanssii tähtien kanssa (2. tuotantokausi)
Tanssii tähtien kanssa -televisiosarjan toinen tuotantokausi esitettiin MTV3-kanavalla keväällä 2007. Sarjassa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta.
Tuotantokauden ensimmäinen jakso, jossa kerrattiin edellisen kauden tapahtumia, esitettiin 25. helmikuuta 2007. Jakso keräsi noin miljoona katsojaa, ja se oli "Salattujen elämien" jälkeen viikon katsotuin ohjelma. Ensimmäisen kauden tapaan myös muut jaksot keräsivät miljoonayleisön, paitsi finaalilähetyksen jälkeen esitetty kauden viimeinen jakso, jossa kerrattiin kauden tapahtumia. Toisen kauden lähetyksillä oli keskimäärin 1,3 miljoonaa katsojaa.
Tuotantokaudella ohjelman juontajina jatkoivat Ella Kanninen ja Marco Bjurström. Myös tuomaristo säilyi ennallaan, eli Jukka Haapalainen, Jorma Uotinen, Mikko Rasila ja Merja Satulehto jatkoivat kilpailun tuomareina.
Kirkan oli tarkoitus osallistua kilpailuun, mutta hän kuoli äkillisesti ennen kilpailun alkua. Kilpailussa Kirkan korvasi kirjailija Roman Schatz.
Aaron Sorkin
Aaron Benjamin Sorkin (s. 9. kesäkuuta 1961 New York, Yhdysvallat) on yhdysvaltalainen käsikirjoittaja, tuottaja ja näytelmäkirjailija. Hän on kirjoittanut näytelmät "A Few Good Men" ja "The Farnsworth Invention", luonut televisiosarjat "Sports Night" (1998–2000), "West Wing" (1999–2006), "Studio 60" (2006–2007) ja "Newsroom" (2012–2014), sekä käsikirjoittanut elokuvat "Kunnian miehiä" (1992), "Amerikan presidentti" (1995), "Charlie Wilsonin sota" (2007), "The Social Network" (2010), "Moneyball" (2011) ja "Steve Jobs" (2015).
Vuonna 2011 Sorkin palkittiin parhaan sovitetun käsikirjoituksen Oscar- sekä parhaan käsikirjoituksen Golden Globe -palkinnoilla David Fincherin ohjaamasta elokuvasta "The Social Network". Elokuva kertoo yhteisöpalvelu Facebookin perustamisesta ja sitä seuranneesta oikeusjutusta. Sorkinin käsikirjoitus perustuu Ben Mezrichin vuonna 2009 julkaistuun "The Accidental Billionaires"-kirjaan.
Sorkinin teoksissa hänen kirjoittamaansa tunnusomaista vikkelää dialogia täydentää usein hänen kanssaan työskentelevän televisio-ohjaaja Thomas Schlammen ominainen ohjaustekniikka ”walk and talk”. Nämä kohtaukset koostuvat pitkistä, yksittäisistä kamera-ajoista, joissa hahmot juttelevat keskenään kävellessään lavasteiden poikki; hahmot liittyvät ja poistuvat keskustelusta samalla kun otto jatkuu katkeamatta.
Victor Perez
Victor Perez (oik. Victor Younki, s. 18. lokakuuta 1911 – 21. tammikuuta 1945) oli tunisianjuutalainen kärpässarjan nyrkkeilijä, joka voitti oman painoluokkansa maailmanmestaruuden vuosina 1931 ja 1932. Hän lopetti nyrkkeilemisen joulukuussa 1938.
Perez kuoli 21. tammikuuta 1945 SS-vartijan ammuttua häntä konepistoolilla.
Directors Guild of America
Directors Guild of America (DGA) on yhdysvaltain elokuva- ja televisio-ohjaajien ammattiliitto. Se perustettiin vuonna 1936 nimellä Screen Directors Guild ja sai nykyisen nimensä 1960.
DGA edustaa mm. ohjaajia, tuotantopäälliköitä ja apulaisohjaajia sekä elokuvissa että televisiossa. Liitossa on noin 14 000 jäsentä, ja sen johtajana on vuodesta 2013 toiminut Paris Barclay. DGA jakaa vuosittain myös palkintoja, joita jaetaan ohjaustyössä kunnostautuneille henkilöille. Ensimmäisen palkintoseremonian DGA piti vuonna 1948.
LWD Junak
LWD Junak oli puolalaisen Lotnicze Warsztaty Doświadczalne-lentokonetehtaan vuonna 1946 suunnittelema sotilaskoulukone, joka oli Puolan ilmavoimien käytössä vuodet 1952-1961.
Se kehitettiin korvaamaan Jakovlev UT-2. Koneen pääsuunnittelija oli Tadeusz Sołtyk. Koneen ensilento tehtiin 12.7.1949.
Teenagent
Teenagent (myös Teen Agent) on Metropolis Softwaren kehittämä seikkailupeli. Peli julkaistiin vuonna Amigalle ja MS-DOS:lle, ja sitä voi pelata englanniksi tai puolaksi.
Pelin päähenkilö Mark Hopper on teini-ikäinen poika, joka saa yhtäkkiä tehtäväkseen lähteä selvittämään eräälle kartanolle, miksi kultaa häviää pankista. Sitä varten hänet värvätään salaiseksi agentiksi.
Luettelo jalkapallon maailmanmestaruuskilpailujen lopputurnauksen hattutempuista
Tämä on luettelo jalkapallon maailmanmestaruuskisojen lopputurnauksessa hattutempun tehneistä pelaajista. Luettelo käsittää pelaajat, jotka ovat tehneet hattutempun eli vähintään kolme maalia yhdessä maailmanmestaruuskilpailujen lopputurnauksessa, eli karsinnoissa tapahtuneita hattutemppuja ei lasketa luetteloon. Hattutemppuun on ylletty kaikkiaan 48 kertaa 18 turnauksessa, joissa on pelattu yhteensä yli 700 ottelua. Ainoa turnaus, jossa ei tehty yhtäkään hattutemppua, on Saksan MM-kisat 2006. Eniten hattutemppuja tehtiin Sveitsin MM-kisoissa 1954, jolloin niitä tehtiin peräti kahdeksasti. Ainoan hattutempun loppuottelussa on tehnyt englantilainen Geoff Hurst Englannin MM-kisoissa 1966. Neljä pelaajaa on tehnyt hattutempun kahdesti: Sándor Kocsis (1954), Just Fontaine (1958), Gerd Müller (1970) ja Gabriel Batistuta (1994 ja 1998). Venäläinen Oleg Salenko on ainoa viisi maalia yhdessä ottelussa tehnyt pelaaja.
Inventure
Inventure on suomalainen aikaisen vaiheen teknologiayrityksiin sijoittava pääomasijoitusyhtiö. Yritys hallinnoi kolmessa venture capital -rahastossaan (Inventure Fund Ky, Inventure Fund II Ky ja Inventure Fund III Ky) 230 miljoonan euron sijoituspääomaa. Inventure tekee yleisimmin 1-5 miljoonan euron suuruisia sijoituksia, mutta myös aikaisen seed -vaiheen 200-600 tuhannen euron sijoituksia. Inventure toimii aktiivisena sijoittajana rakentaen kohdeyhtiöidensä kasvustrategiaa ja arvonnousua tiiviin hallitustyöskentelyn ja laajan yhteistyökumppaniverkoston avulla. Inventure tekee tyypillisesti sijoituksia ohjelmistoteollisuuteen, elektroniikkaan, teknologiaan sekä online- ja media-alan teknologiayhtiöihin.
Inventuren toimitusjohtaja on Sami Lampinen. Yrityksen omistaa sen toimiva johto.
Inventure Fund Ky (2005-)
Inventure Fund II Ky (2014-)
Series A:
Seed:
Absyrtos
Absyrtos tai Apsyrtos () oli kreikkalaisessa mytologiassa Aieteen poika ja Medeian ja Khalkiopen veli. Hyginus kertoo hänen äitinsä olleen Ipsia, Apollodoroksen mukaan hän oli Idyia ja Apollonioksen antaa nimeksi Asterodeia. Muut kirjoittajat nimeävät äidiksi vielä Hekaten, Neiairan ja Eurylyten.
Iasonin haettua kultaisen taljan ja paettua Medeian kanssa, Medeia otti veljensä Absyrtoksen mukaansa. Kun takaanajoon lähtenyt Aietes oli saavuttamaisillaan pakenijat, Medeia surmasi veljensä ja paloitteli ruumiin heittäen osat mereen. Aietes keskeytti takaa-ajon kootakseen kaikki poikansa ruumiinosat talteen, ja Medeia ja Iason pääsivät pakoon.
Toisen tradition mukaan Aietes lähetti Absyrtoksen ajamaan sisartaan takaa tämän paettua Iasonin kanssa. Absyrtos tavoittikin karkulaiset Korkyran saarella, jossa kuningas Alkinoos otti hänet ystävällisesti vastaan, mutta kieltäytyi luovuttamasta Medeiaa. Absyrtos saavutti pakenijat uudelleen Minervan saaren luona, mutta tuli Iasonin surmaamaksi.
Darwinius masillae
Darwinius masillae on noin 47 miljoonaa vuotta vanha kädellisen fossiili, jonka arvellaan liittyvän suoraan ihmisen kantamuotojen sukupuuhun. Löytö julkistettiin 19. toukokuuta 2009.
"Darwinius masillae" eli eoseenikaudella, 47 miljoonaa vuotta sitten. Eläimen ainoa toistaiseksi tunnettu fossiili on noin puoli metriä pitkä ja muistuttaa melko paljon nykyisiä puoliapinoita. Eturaajan rakenne osoittaa eläimen kyenneen tarttumaotteeseen. Kynnet ovat nykyisille apinoille tyypilliset ja muutamat muutkin anatomiset piirteet osoittavat, ettei kyseessä ole nykyisten makien vaan varsinaisten apinoiden esimuoto.
Ravinnokseen "D. masillae" on käyttänyt hedelmiä, lehtiä ja siemeniä. Tästä kertoo paitsi eläimen hampaiden rakenne, myös fossiloituneessa yksilössä näkyvät ravinnon jäännökset.
Tutkijaryhmä antoi "Darwinius masillae"n fossiloituneelle yksilölle kutsumanimen Ida. Fossiili löytyi Messelin louhokselta noin 35 kilometrin päästä Messelin kylästä, Saksasta, Frankfurtin eteläpuolelta. Löytö tehtiin jo vuonna 1983, mutta löydön tieteellinen arvo ymmärrettiin vasta sen päädyttyä Oslon luonnontieteellisen museon kokoelmiin vuonna 2007. Alkuperäistä löytäjää ei tiedetä. Se päätyi Norjalaisen tutkijan Jørn Hurumin käsiin fossiilikauppiaan kautta.
Poikkeuksellista on fossiilin erinomainen säilyminen: jäännöksestä puuttuu ainoastaan pala vasemmasta alaraajasta. Varsinaisen luurangon ympärillä olevassa kiviaineksessa erottuvat yhä eläimen pehmytkudosten ääriviivat ja ruuansulatuskanavan alueelta on mahdollista nähdä jäännöksiä eläimen ennen kuolemaansa syömästä ravinnosta. "Idan" vasemman eturaajan ranne on murtunut ennen kuolemaa ja oli ehtinyt lähteä luutumaan jo uudelleen. Vammautumisen vuoksi Idan epäiltiin pystyneen liikkumaan vain maassa. Koska osa hampaista on edelleen maitohampaita, yksilön arvellaan olleen noin 8 kuukauden ikäinen. Varhaisilla kädellisillä esiintyvän siitinluun puuttuminen osoittaa yksilön naaraaksi.
Nykyään fossiili on esillä Natural History Museumissa, Lontoossa.
Morfologisten piirteiden perusteella "Darwinius masillae" on niin kutsuttu adapidi ja puoliapinoiden ryhmän edustaja. "Ida" on myös kaikista tunnetuista kädellisten fossiileista parhaiten säilynyt.
Löydön julkistamiseen liittynyttä tiedotusta on arvosteltu sensaatiohakuiseksi ja liioitelluksi.
Joki virtaa, maa pysyy
Joki virtaa, maa pysyy on Heikki Luoman kirjoittama näytelmä vuodelta 1998. Sen tapahtumat ovat jatkoa näytelmälle Vieraas maailmas. Sota on ohi ja Antti Martikaisen perhe on joutunut toistamiseen jättämään kotinsa ja kotiseutunsa Karjalan. Paluuta entiseen ei ole ja elämä on jaksettava aloittaa taas kerran alusta.
Leksvik
Leksvik on Norjan kunta Pohjois-Trøndelagin läänissä. Sen rajanaapureita ovat pohjoisessa Verran ja Inderøy ja lännessä Rissa. Etelässä kunta rajoittuu Trondheimvuonoon. Sen takana ovat idässä ja etelässä Frosta ja Trondheim.
Paikkakunnan vanhin tunnettu nimi on kuningassaagoista, joissa se tunnettiin Ljoksana. Nimi on vaihdellut vuosisatojen kuluessa ja Leksvik-nimi otettiin pysyvästi käyttöön vuonna 1917.
Alue on hyvin vuoristoista ja kunnan alueella useat tunturinhuiput nousevat yli 600 metrin korkeuteen.
Kuuban jalkapallomaajoukkue
Kuuban jalkapallomaajoukkue on Kuuban kansallinen jalkapallomaajoukkue, jota hallinnoi Kuuban jalkapalloliitto. Kuuba on selvinnyt vain kerran MM-kilpailuihin 1938, jolloin joukkue putosi toisella kierroksella hävittyään Ruotsille. Joukkue on ollut parhaimmillaan puolivälierissä CONCACAF Gold Cupissa.
Rheksenor
Rheksenor () oli kreikkalaisessa mytologiassa usean eri mieshahmon nimi.
Mussidae
Mussidae on kivikorallien heimo. Siihen kuuluu kolmetoista sukua, joista neljää tavataan Atlantilla, kahdeksaa indopasifisella merialueella ja yhtä molemmilla merialueilla. Joitakin lajeja pidetään riutta-akvaarioissa. "Mussidae"-heimon koralleilla on tyypillisesti paksut, lihaksikkaat polyypit. Siksi niitä kutsutaan joskus liha- tai aivokoralleiksi.
Monet "Mussidae"-heimon korallit pullistuvat päiväsaikaan imemällä kudoksensa täyteen vettä. Tämän on arveltu liittyvän siihen, että niiden pinta-ala kasvaisi tarpeeksi isoksi, jotta kaikki symbioottiset "Zooxanthellae"-levät saisivat riittävästi tilaa yhteyttää. Yöllä koralli painuu kasaan ja levittää pyyntilonkeronsa, jolla se sieppaa eläinplanktonia.
Haitin jalkapallomaajoukkue
Haitin jalkapallomaajoukkue on Haitin kansainvälinen jalkapallomaajoukkue, jota hallinnoi Haitin jalkapalloliitto. Haiti on osallistunut kerran MM-kilpailuihin 1974, jolloin se putosi heti ensimmäisellä kierroksella hävittyään kaikki kolme otteluaan.
Arete (mytologia)
Arete () oli kreikkalaisessa mytologiassa Rheksenorin tytär ja faiaakkien kuninkaan Alkinooksen puoliso. Suhteesta syntyivät lapset Nausikaa ja Laodamas. Arete itse oli alenevassa polvessa sukua Poseidonille.
Odysseuksen saavuttua Skherian saarelle Pallas Athene neuvoi tätä pyytämään apua Aretelta. Arete ottikin hänet ystävällisesti vastaan.
Arete oli myös hyveen jumalattaren nimi. Ksenofonin teoksessa "Muistelmia" Arete ('hyve') ja Kakia ('pahe') saapuivat Herakleen luo tarjoten valintaa urhean tai yltäkylläisen elämän väliltä.
Stallari
Stallari viittaa seuraaviin:
Luciano Borsato
Luciano Roberto Borsato (s. 7. tammikuuta 1966, Richmond Hill, Ontario) on entinen kanadalainen jääkiekkoilija, joka pelasi keskushyökkääjänä. Hän pelasi NHL:n Winnipeg Jetsissä viiden kauden aikana vuosina 1990–1995 yhteensä 203 runkosarjaottelua. Borsato voitti jääkiekon MM-kilpailuissa pronssia vuonna 1995.
Clebsch–Gordan-kertoimet
Clebsch–Gordan-kertoimet, eli CG-kertoimet on taulukoitu kokoelma numeroita, joita käytetään kvanttimekaniikassa pyörimismäärän kytkennöissä. Niitä tarvitaan toimittaessa luomis- ja hävitysoperaattoreiden kanssa. Termi "Clebsch–Gordan-kertoimet" on saanut nimensä saksalaisilta matemaatikoilta Alfred Clebschilta ja Paul Gordanilta.
Clebsch–Gordan-kerroin formula_1 voidaan esittää kytkemättömän ja kytketyn kantojen avulla seuraavasti:
missä siis formula_3 ja formula_4 ovat pyörimismäärät kytkemättömässä kannassa, formula_5 pyörimismäärä kytketyssä kannassa ja formula_6. Jos on tiedossa yllä olevan yhtälön oikea puoli, eli tiedetään arvot termeille formula_3, formula_4 jne, niin Clebsch–Gordan-kerroin voidaan etsiä taulukosta .
Clebsch–Gordan-kertoimien avulla voidaan siis esittää kytketty tila kytkemättömän tilan avulla
Rescue Me
Rescue Me voi tarkoittaa seuraavia asioita:
Oldham (täsmennyssivu)
Oldham voi viitata muun muassa seuraaviin paikkoihin ja henkilöihin:
Paikannimenä:Sukunimenä:
NHL-kausi 2009–2010
NHL-kausi 2009–2010 oli NHL:n 92. kausi. Kausi alkoi 2. lokakuuta ja runkosarja päättyi huhtikuussa 2010. Pudotuspelit päättyivät 10. kesäkuuta 2010 Chicago Blackhawksin voitettua Philadelphia Flyersin kuuteen otteluun venyneessä finaalisarjassa.
Kausi avattiin Pohjois-Amerikassa, mutta Helsingissä ja Tukholmassa pelattiin kummassakin kaksi peliä.
NHL-kausi oli myös olympiatauolla helmikuussa 2010 ja olympiakisoja pelattiin Vancouver Canucksin kotiareenalla General Motors Placessa.
"Taulukot on päivitetty 2. tammikuuta 2011."
Kauden 2009-10 aikana NHL:ssä pelasi 30 suomalaista kenttäpelaajaa ja 8 maalivahtia.
Shin'ichi Kameoka
Shin'ichi Kameoka (, s. 23. maaliskuuta 1972) on japanilainen videopelisuunnittelija, joka toimii Nintendon omistaman Brownie Brown -pelikehittäjän pääjohtajana. Kameoka on työskennellyt lähinnä hahmosuunnittelijana useissa roolipeleissä, esimerkkinä Square Enixn tuottama "Seiken densetsu" -sarja. Hän on toiminut myös art directorina "SaGa Frontierissa" ja tuottajana "Mother 3":ssa.
Chico Landi
Francisco Sacco Landi, paremmin tunnettu nimellä Chico Landi (14. heinäkuuta 1907 – 7. kesäkuuta 1989), oli brasilialainen F1-kuljettaja. Hän osallistui kuuteen F1-osakilpailuun kausilla 1951–1953 ja 1956. Hän ajoi neljänneksi Argentiinan GP:ssä 1956, jakaen sijoituksensa Gerino Gerinin kanssa, saavuttaen 1,5 MM-pistettä. Landin pisteet olivat ensimmäiset brasilialaisen kuljettajan saavuttamat MM-pisteet.
Landi oli ensimmäinen brasilialainen, joka ajoi Ferraria F1-kilpailussa. Hän voitti Barin GP:n vuonna 1948.
*Jaettu auto
Hermann Lang
Hermann Lang (6. huhtikuuta 1909 Stuttgart, Baden-Württemberg, Saksa – 19. lokakuuta 1987 Stuttgart, Baden-Württemberg, Saksa) oli saksalainen F1-kuljettaja. Hän osallistui kahteen F1-osakilpailuun kausina ja . Hän saavutti kaksi MM-pistettä ajamalla viidenneksi Sveitsin GP:ssä 1953.
Ennen ryhtymistään kilpa-autoilijaksi Lang työskenteli Mercedeksen tehtaalla. Lang voitti Tripolin GP:n vuonna 1937 ja vuonna 1939 viisi kilpailua kahdeksasta, kuten Belgian, Sveitsin ja Ranskan GP:n. Toisen maailmansodan alettua Lang pääsi kilpailemaan seuraavan kerran vuonna 1946. Vuonna 1949 hän kilpaili F2-luokassa ja Le Mansin kilpailussa 1952, jonka hän voitti yhdessä Fritz Reissin kanssa. Hän palasi Mercedeksen tehtaalle vuonna 1954.
Jääkiekon 3. divisioonan maailmanmestaruuskilpailut 2008
Jääkiekon 3. divisioonan maailmanmestaruuskilpailut 2008 pelattiin Luxemburgissa 31. maaliskuuta – 4. huhtikuuta 2008. Turnauksen kaksi parasta maata nousivat 2. divisioonan maailmanmestaruuskilpailuihin vuonna 2009.
Eric B. &amp; Rakim
Eric B. & Rakim on yhdysvaltalainen hip hop -duo Long Islandista, New Yorkista. Duo koostuu Eric B:stä (syntynyt Eric Barrier) ja MC Rakimista (syntynyt William Michael Griffin, Jr.). He julkaisivat neljä albumia vuosina 1985–1992. Yhtyeen MC:tä Rakimia pidetään yhtenä kaikkien aikojen parhaimmista rap-muusikoista.
Tipper Gore
Mary Elizabeth "Tipper" Gore (o.s. Aitcheson, s. 19. elokuuta 1948 Washington D.C.) on Yhdysvaltain entisen varapresidentin Al Goren ex-vaimo. Tipper Gore on valokuvaaja ja hyväntekeväisyysaktiivi, joka tunnetaan erityisesti toiminnastaan Parents Music Resource Centerissä. Tipper Gore on kirjoittanut myös useita kirjoja. Lempinimensä "Tipper" hän sai äidiltään suosikkikehtolaulunsa "Tippy Tippy Tin" mukaan.
Virginian Arlingtonissa varttunut Tipper Gore on opiskellut psykologiaa. Hän suoritti alemman korkeakoulututkinnon Bostonin yliopistossa valmistuen vuonna 1970 ja maisterin tutkinnon Vanderbiltin yliopiston George Peabody Collegessa valmistuen vuonna 1975. Gore työskenteli Nashville Tennessean -lehden uutisvalokuvaajana, kunnes Al Gore valittiin kongressiin vuonna 1976.
Gore on julkaissut useita kirjoja kuten:
Tipper ja Al Gore menivät naimisiin toukokuussa 1970. Pariskunnalla on neljä lasta: Karenna (s. 6. elokuuta 1973), Kristin (s. 5. kesäkuuta 1977), Sarah (s. 7. tammikuuta 1979) ja Albert III (s. 19. lokakuuta 1982). Pari erosi vuonna 2010.
Langley
Langley voi viitata seuraaviin asioihin:
Morris Cerullo
Morris Cerullo (s. 20. lokakuuta 1931) on Morris Cerullo World Evangelism -järjestöä johtava yhdysvaltalainen evankelista. Hän kasvoi ortodoksijuutalaisessa orpokodissa, josta kaksi enkeliä hänen mukaansa johdatti hänet pois. Hän on myös väittänyt kohdanneensa taivaassa itsensä Jumalan. Hänen maineensa perustuu evankeliumin julistamisen lisäksi hänen väitettyihin yliluonnollisiin kykyihinsä, ennen kaikkea parantamiseen taitoon.
Cerullo käyttää itsestään nimitystä "tohtori", vaikka hänellä ei todellisuudessa ole tohtorin arvoa. Hän on julkaissut kymmeniä kirjoja. Hän on viitannut julistustyöhönsä "ihmeristiretkinä", joiden yhteydessä "rammat kävelevät, sokeat näkevät ja kuurot kuulevat".
Cerullo on toiminut vuosikymmenten ajan yhteistyössä vaimonsa Theresan kanssa.
Aurinkomyrsky (kirja)
Aurinkomyrsky () on Åsa Larssonin esikoisdekkari. Sen ruotsinkielinen alkuteos ilmestyi vuonna 2003, ja suomenkielinen käännös julkaistiin 2005. Kirja palkittiin Ruotsin parhaana esikoisdekkarina 2003.
"Aurinkomyrkyssä" selvitetään Kiirunan vastarakennetussa Kristallikirkossa tapahtunutta Viktor Strandgårdin kuolemaa.
"Aurinkomyrskyssä" alkanut tarina jatkuu Åsa Larssonin dekkarissa "Sudentaival".
Kirjaan perustuvan elokuvan "Aurinkomyrsky" on vuonna 2007 ohjannut Leif Lindblom.
Rancagua
Rancagua on kaupunki Keski-Chilessä, 87 kilometriä pääkaupunki Santiagosta. Rancaguan väkiluku vuonna 2002 oli 214 344. Rancaguassa sijaitsee myös yliopisto.
Kuukalenteri
Kuukalenteri on Kuun vaiheisiin perustuva kalenteri. Siinä kuukausi alkaa aina uudenkuun aikoihin. Koska synodisen kuukauden pituus on hieman yli 29 vuorokautta, luetaan tällaisessa kalenterissa kuukauteen vaihdellen 29 tai 30 päivää. Kaksitoista tällaista kuukautta on 354,37 vuorokautta, josta käytetään nimitystä "kuuvuosi".
Ainoa laajalti käytössä oleva puhdas kuukalenteri on islamilainen kalenteri, jonka vuodessa on aina 12 kuun vaiheiden mukaan määräytyvää kuukautta ja vuodessa näin ollen 354 tai 355 päivää. Sen kuukaudet eivät ole sidottuja tiettyihin vuodenaikoihin, vaan ne siirtyvät esimerkiksi päivätasauksiin ja päivänseisauksiin nähden joka vuosi 11 päivää aikaisemmiksi ja kiertävät noin 33 vuodessa kaikkien vuodenaikojen ympäri. Islamilaista kalenteria käytetään pääasiassa vain uskonnollisissa yhteyksissä, mutta esimerkiksi Saudi-Arabiassa myös arki- ja liike-elämässä sekä valtionhallinnossa.
Useimmat muut kuukalentereiksi sanotut kalenterit ovat oikeastaan kuu-aurinkokalentereita eli "lunisolaarisia kalenterita". Niissäkin kuukausi vaihtuu aina uudenkuun aikoihin, mutta määrävälein lisätään kalenterivuoteen kolmastoista kuukausi, jotta kalenterikuukaudet pysyisivät suunnilleen samana vuodenaikana. Sellaisia ovat esimerkiksi juutalainen ja vanha kiinalainen ajanlasku sekä vanhalla ajalla babylonialainen kalenteri ja antiikin kreikkalainen kalenteri.
Jani Hurula
Jani ”Hurtsi” Hurula (s. 2. kesäkuuta 1981 Kittilä) on suomalainen rumpali. Hän soittaa yhtyeissä Silent Voices, Isäntä Meidän, Cain’s Offering ja The Dark Element. Hän on myös kiertänyt alkuperäisen Iron Maiden -laulaja Paul Di’Annon yhtyeen rumpalina.
Lahjomattomat (vuoden 1959 televisiosarja)
Lahjomattomat oli vuosina 1959–1963 esitetty yhdysvaltalainen draama- ja rikosohjelma, jonka tuotti American Broadcasting Company. Sarja perustui samannimiseen kirjaan Eliot Nessistä ja Oscar Fraleystä, kahdesta chicagolaisesta poliisista, jotka taistelevat korruptiota ja mafiaa vastaan. Heillä on lempiniminään "Lahjomattomat". Sarjasta tehtiin vuonna 1987 Brian De Palman ohjaama samanniminen elokuva.
Huomattavimmat vierailevat tähdet sarjassa olivat:
Eschnapurin tiikeri (vuoden 1959 elokuva)
Eschnapurin tiikeri ("Der Tiger von Eschnapur") on Fritz Langin ohjaama saksalainen seikkailuelokuva vuodelta 1959. Se on ensimmäinen osa Thea von Harboun romaanista "Das Indische Grabmal" tekemästä Langin kaksiosaisesta elokuvasarjasta. Toinen osa on samana vuonna valmistunut "Maharadjan kosto". Elokuvan on käsikirjoittanut Lang ja Werner Jörg Lüddecke, ja sen pääosissa ovat Debra Paget, Paul Hubschmid ja Walter Reyer.
"Eschnapurin tiikeri" on romanttinen seikkailuelokuva. Intiaan saapuva saksalaisarkkitehti rakastuu temppelitanssijaan, johon myös maharadja on iskenyt silmänsä. Toisin kuin aikansa amerikkalaiset spektaakkelit, Langin upeasti puvustettu ja lavastettu elokuva ei joutunut kokemaan sensuurin toimia, ja esimerkiksi tanssijatar on varsin vähäpukeinen ja rooli suoraviivainen. Kriitikko toteaa, että nykykatsojan silmissä näyhttelijäntyö on suurellista ja meikatut naamat kömpelöitä. Toinen kriitikko luonnehtii "Eschnapurin tiikeriä" viehättävän vanhanaikaiseksi ja toteaa, että koska elokuvalle tehtiin jatkoa, se päättyy katsojaa koukuttavaan tilanteeseen.
Maharadjan kosto (vuoden 1959 elokuva)
Maharadjan kosto ("Das indische Grabmal") on Fritz Langin ohjaama saksalainen seikkailuelokuva vuodelta 1959. Se on toinen osa Langin kaksiosaisesta elokuvasarjasta Thea von Harboun romaanista. Ensimmäinen osa oli samana vuonna ilmestynyt "Eschnapurin tiikeri". Elokuvan on käsikirjoittanut Lang ja Werner Jörg Lüddecke, ja sen pääosissa ovat Debra Paget, Paul Hubschmid ja Walter Reyer.
Žalgiris Arena
Žalgiris Arena on sisähalli Liettuan Kaunasissa. Hallin merkittävin käyttäjä on koripalloseura BC Žalgiris, joka pelaa hallissa Euroliigan ja Liettuan koripalloliigaan pelejä.
Halli avattiin elokuussa 2011. Žalgiris Arena oli yksi vuoden 2011 koripallon Euroopan-mestaruuskilpailujen kilpailupaikoista.
Power Windows
Power Windows on kanadalaisen rock-yhtye Rushin 11. studioalbumi. Albumilla Geddy Leen soittamat koskettimet ja syntetisaattorit ovat hyvin vahvassa roolissa, aivan kuten Rushin muillakin levyillä Signalsista (1982) Hold Your Fireen (1987) asti.
Albumi myi platinaa kotimaassaan Kanadassa, sekä Yhdysvalloissa.
Kaikki kappaleet ovat kirjoittaneet Alex Lifeson ja Geddy Lee sekä sanoitukset Neil Peart.
Igor Kuznetsov
Igor Kuznetsov (s. 19. lokakuuta 1955 Alma-Ata, Kazahstanin SNT, Neuvostoliitto) on entinen neuvostoliittolainen jääkiekkoilija. Hän aloitti uransa Neuvostoliitossa, ja pelasi kaksi kautta SM-liigassa Hämeenlinnan Pallokerhossa. Hänen uransa päättyi jalan murtumiseen Saksassa keväällä 1991.
Kuznetsov aloitti uransa Kaztsink-Torpedo Ust-Kamenogorskin juoniorijoukkueessa. Hän debytoi seuran ykkösjoukkueessa 17-vuotiaana kaudella 1972–1973, jolloin joukkue pelasi Neuvostoliiton toiseksi korkeimmalla sarjatasolla. Kauden jälkeen hän sai kutsun Moskovaan armeijan joukkueeseen, mutta hän kieltäytyi, koska koska hän ei halunnut lähteä Alma-Atasta.
Kauden 1986–1987 päätteeksi Torpedo Ust-Kamenogorsk nousi Neuvostoliiton korkeimmalle sarjatasolle, Neuvostoliiton jääkiekon mestaruussarjaan. Kuznetsov teki mestaruussarjassa paljon maaleja, ja hänet palkittiin kauden 1987–1988 lopuksi Soviet Soldier Magazine-Trophyllä, joka myönnettiin eniten hattutemppuja tehneelle pelaajalle. Joukkue putosi kuitenkin takaisin divisioonaan, vaikka se voittikin Moskovan Dynamon 10–2, mikä jäi Neuvostoliiton jääkiekkohistorian suurimmaksi Moskovan alueen joukkueen kokemaksi tappioksi ei-moskovalaista joukkuetta vastaan pelatuissa peleissä. Seuraavalla divisioonakaudella, joka oli myös Kuznetsovin viimeinen Neuvostoliitossa, hän voitti pistepörssin.
Kuznetsov saapui Suomeen kesällä 1989. Aluksi HPK:ssa suhtauduttiin varauksella tuntemattomaan ja pienikokoiseen Kuznetsoviin, mutta pian hänen luistelu- ja syöttötaitonsa huomattiin erinomaisiksi. HPK:n päävalmentaja Olli Hietanen laittoi Kuznetsovin ajoittain vilttiketjuun, mutta kun Hietanen erotettiin, ja tilalle tuli Hannu Savolainen, Kuznetsovin peli alkoi sujua.
Kaudella 1989–1990 Kuznetsov oli pistepörssin toinen tehoilla 18+51. Hän hävisi vain pisteellä Raimo Summaselle, joka voitti toisen kerran peräkkäin pistepörssin tehopistein 39+31. Kuznetsov voitti kuitenkin kaudella syöttökuninkuuden. Hän pelasi lähes koko kauden HPK:n kolmosketjussa.
HPK tarjosi Kuznettsoville sopimusta myös kaudesta . Hän hyväksyi sopimuksen, mutta hänen motivaationsa alkoi laskea. Hän teki kaudella vain 38 pistettä ja pudotuspeleissäkin vain kaksi. HPK voitti kuitenkin pronssia. Yhteensä Kuznetsov teki SM-liigassa kahdessa kaudessa 107 tehopistettä.
Kuznetsov siirtyi Saksaan kaudeksi 1991–92. Hän pelasi Saksassa hyvin, mutta hänen uransa katkesi pahaan jalan murtumiseen.
Kuznetsovin elämäntavat eivät olleet ominaisia huippujääkiekkoilijalle: hän ei välittänyt harjoittelemisesta, poltti mahorkkaa ja piti vodkasta.
Congregation Beth Elohim
Congregation Beth Elohim (myös Garfield Temple tai Eighth Avenue Temple) on suurin reformijuutalainen seurakunta Brooklynissä New Yorkissa ja vanhin, joka on toiminut yhtäjaksoisesti samalla nimellä. Seurakunta perustettiin vuonna 1861 ja sen synagogarakennus on merkitty National Register of Historic Places -rekisteriin. Vuonna 2009 Congregation Beth Elohim mainittiin Newsweek-lehden artikkelissa ”Yhdysvaltain 25 eloisimman” seurakunnan joukossa..
Jarl Åström
Jarl Fredrik Herman Åström (3. joulukuuta 1909 Oulu – 27. heinäkuuta 1988) oli suomalainen vuorineuvos, joka toimi Oy Kyro Ab:n toimitusjohtajana vuosina 1949–1974.
Åström valmistui diplomiekonomiksi Handelshögskolan vid Åbo Akademista vuonna 1933. Aluksi hän työskenteli konttoripäällikkönä kotikaupungissaan Oulussa, kunnes siirtyi vastaavaan tehtävään Kyröskoskelle Hammarén & Co Ab:hen vuonna 1940. Seuraavana vuonna yhtiön nimeksi vaihtui Oy Kyro Ab. Vuoden 1946 alussa Åström valittiin yhtiön varatoimitusjohtajaksi ja saman vuoden kesäkuussa isännöitsijäksi tehtävän edellisen haltijan Rafael Fraserin kuoltua. Vuonna 1949 nimike muuttui toimitusjohtajaksi.
Åströmin toimitusjohtajakaudella Kyrossa toteutettiin useita muutoksia yhtiön hallinnossa ja henkilöstöpolitiikassa. Samoin tuotantoa automatisoitiin ja rationalisoitiin. Vuonna 1970 yhtiö täytti sata vuotta ja samana vuonna Åströmille myönnettiin vuorineuvoksen arvo. Hän jäi eläkkeelle vuonna 1974.
Jarl Åström oli Hämeenkyrön kunnanvaltuustossa vuosina 1946–1956.
Luettelo vaalikauden 1939–1945 kansanedustajista
Luettelo vaalikauden 1939–1945 kansanedustajista sisältää niin sanotun ”pitkän parlamentin” jäsenet. Vaaleissa 1939 valittu eduskunta istui poikkeuksellisen pitkään (1.9.1939–5.4.1945), koska vaaleja ei pidetty sotien takia. Talvisodan alussa parlamentti istui evakossa Kauhajoella.
Pitkä parlamentti
Pitkä parlamentti voi tarkoittaa seuraavia:
Åström
Åström on ruotsinkielinen sukunimi, joka on käytössä sekä Ruotsissa että Suomessa.
Ryan Navion
Ryan Navion oli yhdysvaltalaisen North American Aviation -tehtaan vuonna 1948 markkinoille tuoma sotilaskoulukone, jota myöhemmin valmisti Ryan-lentokonetehdas.
Ryan Navion suunniteltiin toisen maailmansodan lopulla NA-143-nimisenä, ja sen valmistus alkoi nimellä NA-145. Se oli nelipaikkainen ja tarkoitettu siviilimarkkinoille, jotka täyttyivät sodan ylijäämäkoneilla. Yhdysvaltain ilmavoimat tilasi 83 konetta nimellä L-17A. Se oli yhteyskone ja reserviläisten koulukone yliopistojen reservin upseereille. Schweizer Aircraft Company muunsi 35 konetta.
Ryan Aeronautical Company osti tuotteen lisenssin vuonna 1948, ja se rakensi kolmessa vuodessa noin 1 200 konetta.
Navion C prototyyppi kilpaili USAFin peruskoulukoneen paikasta mutta hävisi Beechcraftin T-34 Mentorille.
"Navion Rangemaster" -koneita valmistettiin vuosina 1961–1976.
Popperin kolme maailmaa
Popperin kolmella maailmalla viitataan Karl Popperin filosofiseen todellisuutta koskevaan teoriaan, johon kuuluu kolme ”maailmaa”, "maailma 1", "maailma 2" ja "maailma 3". Todellisuutta voi tarkastella näiden kolmen maailman ja niiden välisten suhteiden kautta.
Popper jakoi todellisuuden kolmeen toisensa kanssa vuorovaikutuksessa olevaan maailmaan:Erilaisia ontologisia kantoja voidaan analysoida näiden maailmojen avulla. Materialismi pitää maailmaa 1 ensisijaisena. Eliminatiivinen materialismi katsoo, että vain maailma 1 on olemassa. Reduktiivinen materialismi palauttaa maailmat 2 ja 3 maailmaan 1. Idealismi pitää maailmaa 2 ensisijaisena.
Popperin maailmojen väliset suhteet voidaan tulkita emergentin materialismin mukaisesti: maailma 1 edustaa materialistista maailmaa, ja maailmat 2 ja 3 ovat sen evolutionaarisia tuotteita. Maailmat 2 ja 3 eivät voisi olla olemassa ilman maailmaa 1, mutta ne ovat saavuttaneet suhteellisen itsenäisen aseman ja voivat vaikuttaa takaisin maailmaan 1.
Popperin maailmojen suhteet voidaan tulkita myös idealismin mukaisesti: maailmat 1 ja 3 ovat maailman 2 seurausta. Äärimmilleen vietynä tällainen idealismi johtaa solipsismiin.
Popperin teoria maailmojen 1 ja 2 välisestä vuorovaikutuksesta on vaihtoehtoinen teoria kartesiolaiselle dualismille, joka perustuu siihen ajatukseen, että todellisuus koostuu kahdesta substanssista: res cogitans ja res extensa. Popper hylkäsi tällaisen essentialismin, mutta hyväksyi arkijärjen mukaisen näkemyksen siitä, että sekä fysikaalisia että mentaalisia tiloja on olemassa ja että ne ovat vuorovaikutuksessa toistensa kanssa.
Teoria maailmojen 1 ja 2 välisestä vuorovaikutuksesta on vaihtoehtoinen myös epifenomenalismille, jossa maailman 2 oliot ja tapahtumat ovat todellisia, mutta niillä ei ole mitään kausaalista vaikutusta maailmaan 1. Popperin mukaan tällainen ”alaspäin suuntautunut” kausaliteetti on mahdollista.
Maailmojen 2 ja 3 vuorovaikutus perustuu siihen teoriaan, että maailma 3 on osittain itsenäinen. Esimerkiksi tieteellisten teorioiden kehittyminen maailmassa 3 johtaa tahattomiin seuraamuksiin sikäli, että ongelmat ja ristiriidat havaitaan maailmassa 2. Toinen esimerkki on se, että oppimistapahtuma saa aikaan sen, että maailma 3 muuttaa maailmaa 2.
Maailmaan 3 kuuluvat myös sellaiset asiat kuin tekniikka ja taide. Maailman 3 oliot ovat olemassa myös maailmassa 1, mutta saavat erityisen merkityksen maailman 3 kautta. Esimerkiksi "Hamletilla" on monia esiintymiä fysikaalisessa maailmassa eli maailmassa 1 (ja se voi esiintyä myös ihmisten mielissä eli maailmassa 2), mutta sen arvo tulee maailman 3 kautta.
Luettelo vuoden 1990 miehittämättömistä avaruuslennoista
Vuonna 1990 tehtiin 116 satelliittien laukaisua, joista vain viisi epäonnistui.
Jätkäjätkät
Jätkäjätkät on suomalainen hip hop ja reggae-yhtye. Yhdeksänhenkisen orkesterin jäseninä toimivat Asa, Puppa J, Joska Josafat, Rasmus Pailos, Erno Haukkala, Kim Rantala, Ville Väätäinen, Pekka Varmo ja Antti Kivimäki. Jätkäjätkät julkaisi esikoisalbuminsa "Ykstoist ykstoist" 19. toukokuuta 2010.
Masato Katō
Masato Katō (, s. 28. maaliskuuta 1963) on japanilainen videopelisuunnittelija. Katō on osallitsunut Tecmon ja Squaren kehittämien pelien suunnitteluun. Hänen työnsä on koostunut lähinnä käsikirjoittamisesta, ja sen lisäksi hän on toiminut muun muassa ohjaajana.
Valmistuttuaan collegesta Katō toimi noin vuoden ajan osa-aikaisena animoijana ja siirtyi sen jälkeen pelisuunnittelun pariin. Hänen ensimmäinen pelityönsä oli Tecmon vuonna 1988 julkaisema Famicom-peli "Captain Tsubasa", jossa hän keskittyi sprite-grafiikan luomiseen. Peliä seuranneissa "Ninja Gaiden" -peleissä hän työskenteli pelikuvien piirtäjänä ("Ninja Gaiden", " "), käsikirjoittana ("Ninja Gaiden II") ja toimintakohtien ohjaajana (""). Hänen työnsä käsikirjoittajana ja grafiikan työstäjänä jatkuivat animesarjan "in" videopelisovituksessa ja Gainaxin "Princess Maker 2":ssa.
Katōn ensimmäinen projekti Squarella oli vuonna 1995 julkaistu "Chrono Trigger", jossa hän käsikirjoittamisen ohella osallistui pelin alkuperäisen tarinan kirjoittamiseen. Peliä seuranneita käsikirjoitustöitä Squarella olivat "", "Final Fantasy VII", "Xenogears" ja "Chrono Cross". "Radical Dreamersissa" ja "Chrono Crossissa" hän toimi myös ohjaajan tehtävässä. Squarella hän vastasi myös vuonna 2002 ilmestyneen "Final Fantasy XI":n juonesta.
Square-pelien jälkeen Katō on käsikirjoittanut esimerkiksi Namcon "in" ja Square Enixin "Heroes of Mana" -pelin. Muissa "Seiken densetsu" -sarjaan kuuluvissa peleissä, "Children of Manassa" ja "Seiken densetsu 4":ssä, hän keskittyi juonen laatimiseen.
Äänipää
Äänipää on reggaeartisti Jukka Pojan ensimmäinen sooloalbumi. Se julkaistiin vuonna 2007 KHY Suomen Musiikki Oyn kautta.
Albumi nousi Suomen virallisen listan sijalle 7.
Minnesota Swarm
Minnesota Swarm on yhdysvaltalainen, Minnesotasta kotoisin oleva sisälacrosseseura. Joukkue liittyi NLL-liigaan kaudella 2004. Minnesota Swarm pelaa kotiottelunsa Xcel Energy Centerissa. Joukkueen edellinen omistaja, Minnesota Sports & Entertainment, joka omistaa myös NHL:n Minnesota Wild -joukkueen, osti oikeudet Montreal Expressilta 10. elokuuta 2004.
16. heinäkuuta 2008 John J. Arlotta ja hänen poikansa Andy Arlotta ilmoittivat virallisesti olevansa joukkueen uudet omistajat.
Minnesota Swarm pelasi ensimmäisen näytösottelunsa 10. joulukuuta 2004 Colorado Mammothia vastaan. Joukkue veti paikalle yli 14 000 katsojaa, joka on ennätys NLL:n näytösotteluissa, vaikkakin suurin osa lipuista oli ilmaisia. Swarmin ensimmäinen virallinen kausiottelu käytiin Rochesterissa 1. tammikuuta 2005, jolloin vastassa oli Knighthawks. Swarm voitti pistein 12-11. Craig Conn teki ensimmäisen maalin seuran historiassa. Joukkueen ensimmäinen kotipeli käytiin 21. tammikuuta 2005 Buffalo Banditsia vastaan. Valmentajana ensimmäisellä kaudella toimi Mike Simpson ja toimitusjohtajana Marty O'Neill.
Hyökkääjä Craig Conn ja puolustaja Ryan Cousins valittiin itäisen divisioonan All-Star -joukkueeseen vuoden 2005 NLL All Star -kilpailuihin. Ryder Bateman puolestaan siirtyi Portland LumberJax -joukkueeseen kesken kauden. Swarm päätti kauden ennätysnumeroin 5-11. Elokuussa 2005 Adam Muellerista tuli joukkueen päävalmentaja.
Swarm selviytyi NLL:n pudotuspeleihin vuonna 2006 voitettuaan runkosarjassa kahdeksan ottelua ja hävittyään kahdeksan. Heinäkuussa 2006 Adam Mueller erosi valmentajan tehtävästään ja elokuussa hänet korvasi Duane Jacobs. Vuoden 2007 runkosarjassa Swarm voitti yhdeksän ottelua ja hävisi seitsemän ja pääsi jälleen pudotuspeleihin. Samana vuonna Marty O'Neill sai parhaan valmentajan tittelin.
Vuoden 2008 seitsemännellä viikolla Swarm johti ottelua New York Titansia vastaan ennätyksellisesti 12–0 ennen kuin vastustaja avasi pistetilinsä. Kolmantena peräkkäisenä kautena Swarm paransi runkosarjatulostaan (10 voittoa, 6 tappiota). Marty O'Neill nimettiin jälleen vuoden toimitusjohtajaksi.
Imbodentinden
Imbodentinden on Skandien Lyngsalpenen osassa sijaitseva vuorenhuippu Tromssan läänissä, Norjassa. Huippu kuuluu Lakselvtindanen ryhmään ja sijaitsee Store Lakselvtindeniltä ja Tomastindeniltä itään. Huipun korkeus on 1 565 metriä merenpinnan tasosta.
Ensimmäisinä huipulle kiipesivät Elizabeth Main, Emil Imboden ja Josef Imboden 16. heinäkuuta 1899.
Forholttinden
Forholttinden on Skandien Lyngsalpenen osaan kuuluva vuorenhuippu Tromssan kunnassa, Norjassa. Huippu kuuluu Forholtfjelletin vuorimassiiviin ja on siihen kuuluvista huipuista korkein, 1 469 metriä merenpinnan tasosta.
Theo Fitzau
Theodor ”Theo” Fitzau (10. helmikuuta 1923 Köthen – 18. maaliskuuta 1982 Groß-Gerau, Länsi-Saksa) oli itäsaksalainen F1-kuljettaja. Hän osallistui yhteen F1-osakilpailuun kaudella 1953. Hän keskeytti kilpailussa, eikä saavuttanut pisteitä. Hän ajoi F2-luokassa ennen F1-uraansa.
Ernst Klodwig
Ernst Klodwig (23. toukokuuta 1903 Aschersleben – 15. huhtikuuta 1973 Hampuri, Länsi-Saksa) oli itäsaksalainen F1-kuljettaja. Hän osallistui kahteen F1-osakilpailuun kausilla 1952–1953. Hän sijoittui kilpailuissa sijoille 12 ja 15.Hän ajoi BMW:n autolla.
Tonya Verbeek
Tonya Verbeek (s. 14. elokuuta 1977 Grimsby, Ontario) on kanadalainen naispainija, olympia-, MM- ja Pan-Amerikan kisojen mitalisti sekä Pan-Amerikan mestari.
Verbeek voitti hopeaa 55 kilogramman sarjassa Ateenan kesäolympialaisissa 2004 ja Lontoossa 2012 sekä saman sarjan pronssia Pekingissä 2008. Ateenan hopea oli Kanadan kaikkien aikojen ensimmäinen naispainin olympiamitali. Lisäksi hän on voittanut sarjassaan MM-hopeaa Istanbulista 2011 sekä MM-pronssia Budapestista 2005 ja Herningistä 2009.
Painin maailmancupissa Verbeek on ollut sarjassaan voittaja 2012, hopealla vuosina 2003 ja 2009 sekä pronssilla 2006. Pan-Amerikan kisoissa hän on saanut 55 kg:n sarjassa hopeaa 2003 ja 2011 sekä pronssia 2007. Pan-Amerikan mestaruuskilpailuissa hän on saanut samassa sarjassa kultaa 2003 ja 2008. Kansainyhteisön kisoissa 2010 hän sai hopeaa 59 kg:n sarjassa.
George Woods
George Roger Woods (s. 11. helmikuuta 1943 Portageville, Missouri, Yhdysvallat) on entinen yhdysvaltalainen kuulantyöntäjä ja olympiamitalisti.
Woods saavutti kuulantyönnössä olympiahopeaa Méxicossa 1968 tuloksella 20,12 m, jonka hän teki ensimmäisellä työnnöllään. Münchenin 1972 olympialaisissa hän sai toistamiseen hopeaa tuloksella 21,17 m. Ennätyksellisen tasaisessa kilpailussa Wladyslaw Komar voitti Woodsin vain yhdellä senttimetrillä kun taas Hartmut Briesenick ja Hans-Peter Gies hävisivät hänelle kolmella senttimetrillä.
Woods ylitti kaikkien aikojen ensimmäisenä kuulantyöntäjänä 22 metrin rajan tehdessään Inglewoodissa 8. helmikuuta 1974 tuloksen 22,01 m. Kyseessä oli sisäratatulos, joten sitä ei hyväksytty viralliseksi maailmanennätykseksi. Montréalin 1976 olympialaisissa Woods sijoittui seitsemänneksi tuloksella 20,26 m.
Hartmut Briesenick
Hartmut Briesenick (17. maaliskuuta 1949 Luckenwalde, Brandenburg, Saksa – 8. maaliskuuta 2013) oli itäsaksalainen kuulantyöntäjä ja olympiamitalisti.
Briesenick voitti Helsingin EM-kilpailuissa 1971 kuulantyönnössä kultaa tuloksella 21,08 m, joka oli uusi Euroopan-ennätys. Münchenin 1972 olympialaisten alla 27. elokuuta 1972 hän paransi Potsdamissa Euroopan-ennätystä tulokseen 21,54 m. Olympialaisissa hän saavutti pronssia tuloksella 21,14 m. Hän sai saman tuloksen kuin maanmiehensä Hans-Peter Gies, mutta Briesenickin toiseksi paras työntö kantoi 21,02 m, kun taas Giesin seuraavaksi parhaat työnnöt olivat mitaltaan 21,01 ja 21,00 m, joten Briesenick otti mitalin ja Gies jäi neljänneksi. Kisan voittaja Władysław Komar työnsi vain neljä senttimetriä saksalaisia pidemmälle. Rooman EM-kilpailuissa 1974 Briesenick voitti kultaa tuloksella 20,50 m.
Universiadeissa Briesenick voitti kuulantyönnön Torinossa 1970 tuloksella 19,97. Hän avioitui kuulantyöntäjä Ilona Slupianekin kanssa vuonna 1984.
Vasili Hmelevski
Vasili Vladimirovitš Hmelevski (, 14. tammikuuta 1948 Mikolaikovšina, Hrodna, Valko-Venäjän SNT, Neuvostoliitto – 2002) oli valkovenäläinen, Neuvostoliittoa edustanut moukarinheittäjä ja olympiamitalisti.
Hmelevski sijoittui Helsingin EM-kilpailuissa 1971 moukarinheitossa yhdeksänneksi tuloksella 67,00 m. Münchenin 1972 olympialaisissa hän saavutti pronssia tuloksella 74,04 m.
DJ Jorma (albumi)
DJ Jorma on artisti DJ Jorman tekemä vuonna 2001 julkaistu studioalbumi. Albumi sisältää Juha "Watt" Vainion sanoittamia pornolauluja elektronisella musiikilla sovitettuna. Kappaleiden väleissä on runsaasti DJ Jorman rivoja spiikkejä.
Ranskan avoin tennisturnaus 2009
Vuoden 2009 Ranskan avoin tennisturnaus pelattiin 24. toukokuuta – 7. kesäkuuta 2009 Pariisissa. Se oli vuosikerraltaan 108. ja kauden toinen Grand Slam -turnaus. Miesten kaksinpelin puolustava mestari oli neljä viimeisintä mestaruutta voittanut Rafael Nadal. Naisten mestaruutta puolusti Ana Ivanović. Molemmat puolustavat mestarit putosivat jatkosta neljännellä kierroksella. Uudet kaksinpelimestarit olivat Roger Federer ja Svetlana Kuznetsova, jotka molemmat voittivat Ranskan avoimen kaksinpelimestaruuden ensimmäisen kerran urallaan. Espanjalaiset Anabel Medina Garrigues ja Virginia Ruano Pascual uusivat vuoden takaisen voittonsa naisten nelinpelissä. Bob Bryan teki saman sekanelinpelissä mutta eri parin kanssa (parina tällä kertaa Liezel Huber). Miesten nelinpelin voittivat Lukáš Dlouhý ja Leander Paes; heistä Paes oli voittanut turnauksen aiemmin vuosina 1999 ja 2001.
Turnauksen ensimmäisenä päivänä kroatialainen Ivo Karlović syötti 55 läpisyöttöä ottelussaan australialaista Lleyton Hewittia vastaan. Tämä oli ATP-turnausten uusi ennätys (läpisyötöt on tilastoitu vuodesta 1991). Karlović hävisi kuitenkin ottelun viidessä erässä. Miesten kaksinpelin neljännellä kierroksella ruotsalainen Robin Söderling voitti maailmanlistan ykkösen Rafael Nadalin. Söderlingistä tuli ensimmäinen Nadalin Ranskan avoimissa voittanut pelaaja, sillä Nadal oli voittanut turnauksen kaikilla neljällä aiemmalla osallistumiskerrallaan.
Roger Federer nousi miesten kaksinpelin mestaruuden voittaessaan jakamaan Pete Samprasin kanssa ykkössijaa miesten kaksinpelin Grand Slam -turnausvoittojen määrässä (14). Samalla hänestä tuli kuudes miespelaaja, joka on voittanut ainakin kerran jokaisen neljästä eri Grand Slam -turnauksesta.
Loppuottelu sai dramaattisen käänteen toisessa erässä, kun kentälle ryntäsi katsojien seasta monista urheilutapahtumissa tunnettu Jimmy Jump.